Korisnički priručnik za Cyber-shot
Ispis
Glavna stranica > Rješavanje problema > Rješavanje problema > Baterijska jedinica i napajanje

## Baterijska jedinica i napajanje

Baterija se ne može umetnuti u fotoaparat.

- Umetnite bateriju u ispravnom smjeru dok polugica za izbacivanje ne bude blokirana.

Fotoaparat se ne može uključiti.

- Nakon umetanja baterijske jedinice potrebno je neko vrijeme dok fotoaparat ne proradi.

- Provjerite je li baterija pravilno umetnuta.

- Baterija se postepeno prazni, iako je ne koristite.
  Prije korištenja fotoaparata obavezno napunite bateriju.

- Kontakti baterije su prljavi. Mekanom krpom lagano obrišite svu prljavštinu.

- Provjerite je li baterija vrste NP-BN (isporučena) ili NP-BN1 (prodaje se zasebno).

Fotoaparat se neočekivano isključuje.

- Ovisno o fotoaparatu i temperaturi baterije, fotoaparat se može automatski isključiti iz sigurnosnih razloga. U tom će se slučaju na zaslonu prethodno pojaviti obavijest o sigurnosnom isključivanju.

- Ako neko vrijeme ne koristite fotoaparat dok je uključen, a [Eko mod] je postavljeno na [Standardno] ili [Maksimum], fotoaparat se automatski isključuje kako se baterija ne bi trošila. Ponovno uključite fotoaparat.

Došlo je do odstupanja između prikaza preostalog trajanja baterije i stvarnog stanja.

- Ova pojava nastaje kad se fotoaparat koristi na pretjerano hladnim ili pretjerano toplim mjestima.

- Kapacitet punjenja baterije opada s vremenom i čestom uporabom. Ako dođe do značajnog pada vremena rada baterije između punjenja, vjerojatno je treba zamijeniti novom.

Nije moguće punjenje baterije dok je umetnuta u fotoaparat.

- Baterijsku jedinicu ne možete puniti pomoću ispravljača (prodaje se zasebno). Za punjenje koristite punjač baterije (isporučen).

Tijekom punjenja baterije treperi indikator CHARGE.

- Provjerite je li baterija vrste NP-BN (isporučena) ili NP-BN1 (prodaje se zasebno).

- Indikator CHARGE sporo treperi kada koristite bateriju koja dugo nije korištena.

- Indikator CHARGE (na isporučenom punjaču baterije) može treperiti na dva načina: brzo treperenje (s vremenskim razmakom od približno 0,15 sekundi) i sporo treperenje (s vremenskim razmakom od približno 1,5 sekundi). Ako indikator treperi brzo, izvadite bateriju koja se puni i ponovno je umetnite u punjač (dok ne klikne). Ako indikator opet treperi brzo, to može značiti da postoji problem s baterijskom jedinicom.
  Ako indikator treperi polako, punjač je u mirovanju i punjenje je privremeno obustavljeno. Punjenje se privremeno prekida i punjač prelazi u način čekanja kad je temperatura izvan intervala pogodnog za punjenje. Punjenje se nastavlja, a indikator CHARGE pali se kad se temperatura vrati u raspon prikladan za punjenje.
  Punjenje baterijske jedinice se preporuča unutar odgovarajućeg raspona temperature od 10°C do 30°C.

- Za pojedinosti pogledajte [Pojedinosti].

Natrag na vrh